Hiša otrok in umetnosti

Gradsko kazalište lutaka Rijeka: Bomboniera Variete! - Kavč festival
2025-01-28 17:30 - 18:00 (Europe/Ljubljana) | Hiša otrok in umetnosti, Komenskega 9, Ljubljana, 1000, Slovenija
S poglabljanjem v drobce otroških spominov članov igralske zasedbe – Damirja, Andreje, Tilna, Petre in Davida – smo te spomine predelali, preoblikovali in ustvarili kombinacijo poetičnih, a hkrati komičnih, grotesknih in sentimentalnih podob v slogu objektno-glasbenega kabareta. Vsaka osebna izpoved se humoristično prepleta z zgodovino Reke, njenimi ljudmi, ulicami ter kulturnimi in jezikovnimi posebnostmi.
Pred gledalcem skoraj iz nič – s pomočjo žive glasbe, dinamičnih sprememb scene in osvetlitve, izpopolnjene animacije ter karizme igralcev – nastaja glasbeno-gledališka kompozicija, ki z mnogimi utrinki spominov na različnih ravneh nagovarja tako mlajše kot odraslo občinstvo. Gledalec je povsem vključen v igro, saj lahko osebno izbere naslednjo čokoladico, ki skriva novo epizodo iz življenja enega od naših junakov. Ustvarjanje predstave je bilo izziv raziskovanja tem, preizkušanja materialov, predvsem pa timskega dela talentiranih igralcev in animatorjev Reškega lutkovnega gledališča. Upam, da vas bo deček, ki je sanjal na veji babičine češnje, ali mali izumitelj popeljal v nadrealistični svet otroštva.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Za otroke od 8. leta dalje, obvezne rezervacije brezplačnih vstopnic na spletni strani Kavč festivala.

Hišni Kavč festival
2025-01-27 - 2025-02-02
Tudi letos bo v dvorani Hiše otrok in umetnosti potekal Kavč festival.
Kavč festival 2025 bo potekal po celi Sloveniji od 27. januarja do 2. februarja. Zavzel bo 150 nekonvencionalnih in nekaj bolj konvencionalnih prizorišč v vseh večjih slovenskih mestih in na podeželju. V domove ter v druge prostore, kjer se umetnost navadno ne odvija, bo pripeljal več kot 125 skupin iz celega sveta. Od etna do jazza, od performensa do lutkovnih predstav. Koordinacija 190 zasebnih ter 8 večernih javnih dogodkov poteka pod okriljem KD Matita, Hiša otrok in umetnosti, MCLU Koperi n KUD Plavajoči grad
Obvezne rezervacije brezplačnih vstopnic na spletni strani Kavč festivala.

Ustvarimo NAJ svet! - premiera
2025-01-25 17:00 - 18:00
Ustvarimo NAJ svet! je predstava o svetu, ki je metafora za utopijo. “Naj” svet, ki ga lahko primerjamo z rajem, je idealen kraj, je prostor domišljije, prostor prispodob prihodnosti.
Predstava Ustvarimo NAJ svet! nima klasične ločnice med odrom in avditorijem. Zasnovana je v skupnem prostoru. Otroci/gledalci, skupaj z igralko, soustvarjajo namišljen gledališko lutkovni svet. Z igrivimi gledališkimi intervencijami vzpodbuja gledalce (otroke) k ustvarjanju “naj” sveta. Svet, ki ga zasnujejo, je vsakokrat drugačen. Na podlagi njihovih interakcij, igralka vodi skozi podobe ustvarjenega “naj” sveta. Te lutkovno igralske intervencije igralke so manjše improvizirane forme, z delno vnaprej pripravljenim scenarijem. V predstavi Ustvarimo NAJ svet! ustvarjalke AEIOU gledališča nadaljujejo z raziskovanjem interaktivnih, doživljajskih, prostorskih uprizoritev.
Koncept: Katja Kähkönen, Mateja Ocepek, Katja Povše Režija: Katja Kähkönen, Katja Povše, Mateja Ocepek Dramaturško svetovanje: Špela Frlic Zvočna podoba: Sanette Sevon Likovna zasnova in izdelava scene, objektov: Mateja Ocepek, Katja Kähkönen Izdelava kostuma: Katja Kähkönen, Mateja Ocepek Izdelava scene: Uroš Mehle s.p. Tehnik: Jur Kunaver Izvajalki in igralki: Katja Povše (SI), Katja Kähkönen (FI) Produkcija: AEIOU gledališče Koprodukcija: Hiša otrok in umetnosti in Kulturni center PiiPoo

Za otroke od 5. leta dalje, 45′, 5 €/7 €, obvezne rezervacije vstopnic

Ustvarimo NAJ svet!
2025-01-25 10:00 - 11:00

Glava dol - noge gor!
2025-01-18 10:00 - 11:00, 2024-11-23 10:00 - 10:30, 2024-10-12 10:00 - 11:00
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru – od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama. Predstava je interaktivna in spodbuja malčke k sodelovanju.
Produkcija: AEIOU gledališče, H’art, Zavod za umetnost, Društvo lutkovnih ustvarjalcev
Za otroke od 6. meseca dalje, 40′, 5 €/7 €, obvezni copati in rezervacije vstopnic

Diči, diča!
2025-01-11 10:00 - 10:30
V svoji sobi je deklica. Osamljeno se prestopa po sobi, dokler ne zagleda zelene vrvice, ki visi iz njenega zabojčka za igrače. In na koncu vrvice je privezan majhen lesen konjič. Kar naenkrat se konjiček začne gugati sam od sebe, zelena vrvica pa na steni izrisuje neznano, čarobno pokrajino. Deklica najde vedno nove predmete in igrače, ki oživijo v črtni risbi sveta na steni.
Predstava je kolaž otroške poezije Otona Župančiča v sodobni in sveži glasbeni preobleki. Vsak izmed koščkov kolaža s svojo zgodbo in likovno podobo, ki temelji na otroških risbah, pričara celostno gledališko izkušnjo za najmlajše.
Produkcija: Lutkovno gledališče Fru-Fru, Hiša otrok in umetnosti
Za otroke od 18. meseca dalje, 35′, 5 €/7 €, obvezne rezervacije vstopnic

Muca Copatarica z obiskom dedka Mraza
2024-12-28 11:30 - 12:00, 2024-12-28 10:00 - 11:00
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 18. meseca dalje, 55′, 5 €/7 €/7 €, obvezne rezervacije vstopnic

Kroki praznuje z obiskom dedka Mraza
2024-12-27 17:00 - 18:00
Kroki praznuje je zgodba o krokodilčku Krokiju in njegovih prijateljih ter o veselju, ko prvič v letu zapade sneg. Zgodba, polna snežnih radosti, se rahločutno dotakne tudi prazničnih decembrskih dni in občutij, ki jih spremljajo. Prazniki pa niso za vse enako čarobni … Kroki in njegovi prijatelji na koncu spoznajo, da prava sreča pride šele takrat, ko osrečuješ druge.
Pripoved, ki odstira najnežnejše medsebojne odnose in iskrena občutja, se bo skozi sočutje prav gotovo dotaknila otroških src.
Produkcija: Lutkovno gledališče Fru-Fru in Umetniško društvo Konj
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 2. leta dalje, 55′, 5 €/7 €/7 €, obvezne rezervacije vstopnic

Opičja uganka z obiskom dedka Mraza
2024-12-26 17:00 - 18:00
Mala opica se izgubi in išče svojo mamico. Pri iskanju ji pomaga pisan metuljček. Pelje jo k slonu, kači, pajku, žabi, papigi in netopirju, toda nobena od živali ni opičja mamica. “Saj mi nobena od živali ni podobna,” joka mala opica. A tega metuljček ni vedel, saj je bil prepričan, da je pri opicah tako kot pri metuljih, pri katerih niso njihovi otročički, majhne kosmate gosenice, prav nič podobni svojim pisanim letečim staršem. Mala opica pa je prav taka kot njena mamica in zdaj je ni več težko najti.
Predstava ponuja odlično izhodišče za pogovor, kaj se zgodi, če se otrok izgubi, in kako se iz gosenice razvije metulj.
Produkcija: Lutkovno gledališče Fru-Fru in Hiša otrok in umetnosti
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 18. meseca dalje, 55′, 5 €/7 €/7 €, obvezne rezervacije vstopnic

Štirje letni časi z obiskom dedka Mraza
2024-12-21 10:00 - 17:00
Na enem koncu sveta, v Afriki, živi Miroslav, prijazen in dobrodušen lev, ki je strašno ponosen na svojo grivo. Toda ta griva je nekaj posebnega. Raste in raste in sploh ne neha rasti, dokler se nekega dne ne spusti do tal. “Ostriči se bo treba,” pravi mama. Ampak Miroslav noče k frizerju … Na drugem koncu sveta, na Antarktiki, pa živi pingvin Frederik, ki si močno želi poleteti do zvezd, se jih dotaknit, zagugat ali celo ugriznit … V Afriki živi tudi slon Gašper, ki najrajši plete šale. Toda v vroči savani šalov nihče ne potrebuje. Toda štorklja, ki vsako leto leti iz severa na jug, v daljni Evropi pozna družino, ki bi jim topla oblačila prišla zelo prav. V rastlinjaku prebiva gosenica Emerik, ki je nekega dne postal zelo lačen. Jedel je in jedel, dokler se ni tako najedel, da se ni mogel več premakniti. In začutil je, da se bo nekaj spremenilo …
Predstava črpa navdih iz slikanice, ki jo je napisala in ilustrirala znana hrvaška ilustratorka Pika Vončina. Gre za kolaž štirih samostojnih zgodb, ki imajo skupno rdečo nit – vsaka od njih simbolno predstavlja en letni čas in vse govorijo o temah, ki so blizu otrokom: o odraščanju, otroštvu, prijateljstvu in starševstvu. Vsaka od zgodb se lahko odigra samostojno ali pa kot daljša uprizoritev dveh, treh ali štirih zgodb.
Tokrat boste lahko slišali dve zgodbi – jesensko o slonu Gašperju in zimsko o pingvinu Frederiku.
Po predstavi bo vse otroke pozdravil dedek Mraz. Na vašo željo jih lahko tudi obdari. V tem primeru je cena otroške vstopnice 7 €. Darilo prinesete sami. Za natančnejše informacije glede obdarovanja in uvrstitev na seznam obvezno pišite na hisaotrokinumetnosti@gmail.com.
Za otroke od 3. leta dalje, 55′, 5 €/7 €/7 €, obvezne rezervacije vstopnic

Prežgan_ka - premiera
2024-12-15 18:00 - 18:30
Izgorelost je reakcija na dolgotrajno izpostavljenost situacijam, ki jih dojemamo kot stresne. Zanjo so značilni občutki ujetosti, izčrpanosti in preobremenjenosti. V svetu, kjer sta skrb in počitek luksuz, izgorelost seveda ne zadeva samo posameznic, ampak je sistemski problem. V procesu ustvarjanja smo se zato osredotočale na kulturne konvencije in sistemske ureditve okoli in zaradi njih. Tradicijo kot tisto, kar reproducira ustaljene vzorce izkoriščanja, ki vodijo v izgorelost, smo našle v formi obedovanja in njegove obrednosti.
Predstava se odvija za mizo, kjer si animatorke skupaj z gledalkami_ci zakuhamo lasten obed. Postrežemo z nizom absurdnih prizorov, ustvarjenih na podlagi besednih zvez, povezanih s hrano in kuhanjem.
In kaj priplava po prežgani juhi? Očitno nič omembe vrednega.
Prežgan_ka je nastala v okviru Hišine lutkovne akademije, kjer mladim ponujamo celoletno izobraževanje s področja lutkovnega gledališča.
Ideja, režija in izvedba: Hana Černivec, Jera Dacar, VEsna Markič, Evita Mežnar, Eva Karolina Soršak, Jana Zorko

O belem mucku, ki je bil čisto črn
2024-12-14 17:00 - 17:30
V družini Belimuc so bili od nekdaj vsi beli. Mama in oče sta bela, babici in dedka so beli, prababice in pradedki, bratranci in sestrične, strici in tete … Vsi so bili beli. Danes v družini Belimuc pričakujejo naraščaj. Očka se nestrpno sprehaja sem in tja, ko se končno iz košare zasliši nežno mijavkanje. Mama in očka Belimuc si presrečna ogledujeta male mucke, nato pa osuplo obstojita, ko med samimi majhnimi belimi kepicami zagledata drobno črno glavico. Kaj takega se v družini Belimuc še nikoli ni zgodilo. „Saj je prav tak kot košček premoga na preprogi iz snega!“
Predstava najmlajše na igriv in humoren način uči strpnosti in razumevanja drugačnosti ter jih nagovarja k medsebojnemu spoštovanju, sprejemanju raznolikosti in odprti harmonični družbi.
Produkcija: Hiša otrok in umetnosti in Lutkovno gledališče Fru-Fru
Za otroke od 2. leta dalje, 35′, 5 €/7 €, obvezne rezervacije vstopnic

Zlatolaska in trije medvedi
2024-12-07 17:00 - 17:30
Pravljica o radovedni deklici, ki se izgubi v gozdu in naleti na čedno hiško, ki jo je medvedja družina začasno zapustila, je izredno priljubljena tako pri otrocih kot pri odraslih. Kateri otrok ni radoveden, kaj se dogaja za tujimi vrati? Kateri otrok ne uživa v začasni odsotnosti staršev, ko lahko raziskuje po njihovih skrivnostih? Kateri otrok si ne želi pokukati v svet odraslih? Otrokom ugaja prav to, kako deklica radovedno kuka in vstopa v tuje prostore, odraslim pa je všeč, ker pravljica otroke na preprost način svari, da morajo spoštovati druge ljudi, njihove stvari in zasebnost.
Produkcija: Lutkovno gledališče Fru-Fru in Gledališče Glej
Za otroke od 2. leta dalje, 30′, 5 €/7 €, obvezne rezervacije vstopnic

Delavnica polstenja
2024-11-30 17:00 - 18:00
Vabimo vas na delavnico, s katero spodbujamo medgeneracijsko povezovanje starejših odraslih in njihovih vnukov. Skozi te delavnice želimo krepiti vključevanje starejših v družbo, omogočiti prenos njihovega znanja in izkušenj na mlajšo generacijo ter ustvariti neprecenljive intimne izkušnje sodelovanja med najbližjimi.
Tokrat bomo spoznali čudoviti svet volne in se preizkusili v posebni tehniki – polstenju oziroma filcanju.
Delavnica je namenjena predvsem obisku starih staršev in vnukov, seveda pa jo lahko z vašimi najmlajšimi obiščete tudi starši in drugi skrbniki.

Za otroke 3+ in dedke/babice, brezplačno* / 7 €, 60 minut, obvezne rezervacije vstopnic, v primeru premajhnega števila prijavljenih bomo delavnico premaknili na drug termin
*Otroška vstopnica je brezplačna, če bo na delavnici otrok vsaj z enim od starih strašev. V nasprotnem primeru je cena otroške vstopnice 5 €.

Lili in Bine
2024-11-30 10:00 - 10:30
Med šolskimi počitnicami se na travniku zbere pisana druščina. Čebelicama Lili in Binetu, ki ju zagotovi vsi poznajo, se pridružijo prijatelji – pajek Pino, pikapolonica Polona, metuljčica Maja in mravlja Mija. Bine vsem pove, da se bo na gozdi jasi ustavilo potujoče gledališče in vsi hitijo, da ne zamudijo predstave. Toda nikjer ni kobilice Karlija, ki je skočil na drevo in zdaj tam sam preganja dolgčas. Ga bodo prijatelji našli in pravočasno prišli do gledališča?
Spoznajte dogodivščine znanih junakov, ki jih zagotovo poznajo vsi otroci, še posebej tisti, ki že hodijo v šolo. Z zgodbami in situacijami se lahko poistovetijo vsi gledalci, saj govorijo tako o prijetnih stvareh, kot so prijateljstvo, praznovanja in skupno preživljanje časa, kot tudi o manj prijetnih, o strahovih, dolgčasu in osamljenosti. Lutkovna predstava Lili in Bine nastaja po likih iz učbeniške serije založbe Rokus Klett.
Produkcija: Lutkovno gledališče FRU-FRU in založba Rokus Klett
Za otroke od 4. leta dalje, 45′, 5 €/ 7 €, obvezne rezervacije vstopnic

Smrt in mleko
2024-11-24 19:00 - 20:00
To ni predstava o smrti.
To ni predstava o mami, sinu in zlati ribici.
To ni predstava o spominih iz otroštva.
To ni predstava o motoristu, ki je na cilj prispel prepozno in je z zamahom metuljevih kril povzročil povsem nov tornado.
To ni predstava o oživljanju ponesrečencev, čeprav ni rečeno, da se tega ne boste naučili.
To ni predstava o tem, kaj bi bilo, če bi bilo, in kako lepo bi bilo, če bi bilo tako.
To ni predstava o strahu.
To ni predstava o tem, kako nevarni so lahko jeleni, antilope in ostali sodoprsti kopitarji votlorogi.
To ni predstava o božanstvih v belih haljah s čutom za reševanje človeštva.
To ni predstava o dečku, ki se igra z maminimi raketami odrešitve.
To ni predstava o jabolčni piti na mizi, za katero nikoli več ne bodo sedeli ti isti ljudje.
To ni predstava o luči na koncu tunela.
In meglicah, ki se dvigajo iz reke pozabljanja.
In neprekinjajočem piskajočem zvoku, ki ne želi zapustiti ušesa.
Smrt in mleko je. Je predstava. Je avtorski projekt in je kolektivno delo skupine, ki preko zgodb, podob in ubadanja s samim seboj raziskuje odnos do začetkov, koncev in vsega, kar smo pustili za sabo.
Avtorski kolektiv: Luka Piletič, Rok Kravanja, Tilen Kožamelj, Zoran Petrovič, Tončica Knez; Režija: Zoran Petrovič + kolektiv; Igralci: Tilen Kožamelj, Rok Kravanja, Luka Piletič; Glasba: Marko Lük; Vizualna podoba: Monika Pocrnjić, Tončica Knez, Andrej Firm; Svetlobna instalacija: Marijan Josipović; Tehnično vodenje: Monika Pocrnjić; Fotografija in tehnična podpora: Andrej Firm
Premiera: 25. oktober 2024, Intimni oder GT22 + 21. november 2024, Hiša otrok in umetnosti
Produkcija: Moment Maribor in Hiša otrok in umetnosti
Za odrasle 18+, 60′, brezplačno, obvezne rezervacije vstopnic

Kamišibaj - Špicparkeljc in druge zgodbe
2024-11-23 17:00 - 17:30
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Za otroke od 3. leta dalje, 40′, brezplačno, obvezne rezervacije vstopnic

Smrt in mleko - premiera
2024-11-21 20:00 - 21:00

Velik lonec, majhna miš
2024-11-16 18:00 - 18:30, 2024-11-16 17:00 - 17:30
Velik lonec, majhna miš je intimna glasbena uprizoritev, nastala kot preplet kratkih pesmi, pravljic in izštevank priljubljene slovenske pisateljice, pesnice in pravljičarke Anje Štefan. Dela, predstavljena v predstavi, so le majhen del njenega obsežnega opusa, zbranega v antologiji Svet je kakor ringa raja (Mladinska knjiga, 2015). Njena poezija s prefinjenim občutkom za ritem in rimo odpira vrata v pravljične svetove, kjer vsakdanji trenutki zasijejo s pridihom čarobnosti in skrivnostnosti.
V uprizoritvi Velik lonec, majhna miš poetični verzi oživijo kot melodija, prefinjen gib in vizualne preobrazbe pa razkrivajo skrite plasti pesniških svetov. Ustvarjena je čarobna uprizoritvena izkušnja, v kateri besede dobijo novo, gledališko življenje. Najmlajši gledalci bodo potovanje skozi te pravljične svetove doživeli kot subtilen preplet različnih umetniških izrazov. Poezija, glasba, gibi in likovnost se stapljajo v harmonično celoto, ki jih popelje na nepozabno popotovanje, polno domišljije in čudes.
Za otroke od 2. leta dalje, 30′, 5 €/ 7 €, obvezne rezervacije vstopnic

Rumena pika na nebu
2024-11-09 17:00 - 17:30
Rumena pika na nebu je včasih čisto majhna, spet drugič ogromna zlata krogla. Enkrat njen odsev blešči v oči, spet drugič se skriva za oblaki. Interaktivna plesno-vizualno-taktilna predstava za vse ljudi pod soncem od enega leta starosti dalje na nežen, estetski in gibalni način povabi najmlajše, da skupaj s spremljevalci prvič izkusijo uprizoritveno umetnost in se prepustijo, da jih pobožajo žarki prepleta ustvarjalnosti.
Produkcija: ODPRTI PREDALI, Hiša otrok in umetnosti, Zavod Carnica
Za otroke od 10. meseca do 3. leta, 30′, 5 €/7 €, obvezne rezervacije vstopnic in copati

Kako objeti ježa
2024-10-26 10:00 - 10:30
Uprizoritev Kako objeti ježa nas povabi v delavnico gdč. Bazilike, iz katere zmeraj prihajajo čudežne pripovedi, nikoli pa še nismo imeli možnosti pokukati vanjo. Tokrat nam je to dovoljeno. In pred nami se razpre svet, kjer iz recikliranih predmetov in materialov pred našimi očmi nastajajo lutke, ki nato oživijo in nas povabijo v zgodbo Jane Bauer, Kako objeti Ježa. Delavnica gdč. Bazilike je prostor neomejene domišljije. Iz zavrženih predmetov in iz delavničnega orodja vznikne svet zgodbe o ježu. Delavnica postane hosta, orodje in predmeti pa slon, medved, želva, sraka, šoja … in jež.
Produkcija: Pripovedno gledališče gdč. Bazilike in Društvo lutkovnih ustvarjalcev, Hiša otrok in umetnosti

Za otroke od 3. leta dalje, 30′, 5 €/7 €, obvezne rezervacije vstopnic

Kako objeti ježa - premiera
2024-10-25 17:00 - 17:30

Hišica iz kock
2024-10-19 17:00 - 17:30
V sobi sta sestri. Starejša vadi violino, mlajša, Jelka, pa jo neprestano moti z željo po skupni igri. In ko Jelka zgradi svojo hišico iz kock, starejša sestra sprejme njeno igro in skupaj se podata v čudovit pravljični svet, kjer na stenah hišice živijo mačka, kokoš in dimnikar. Ko pa sosedov pes, ki se je v nevihti strgal z verige, podre hišico, se Jelka odpravi na dolgo pot v iskanju nekoga, ki ji bo prišil dimnikarjev gumb na obleko. Saj gumb prinaša srečo in brez sreče se hišice ne da postaviti nazaj.
Predstava Hišica iz kock je nastala po motivih istoimenske pravljice Ele Peroci. Čeprav skoraj brez besed črpa navdih iz simbolov in misli, ki jih je Ela Peroci zapisala pred skoraj sedemdesetimi leti. Zgodba, ki govori o prijateljstvu, nesreči in pomoči prijateljev in neznancev je danes posebej aktualna. Preplet žive glasbe, giba in sodobnih lutkovnih tehnik vzpostavljajo intimno gledališko doživetje.
Produkcija: Hiša otrok in umetnosti in Lutkovno gledališče Fru-Fru

Za otroke od 3. leta dalje, 30′, 5 €/7 €, obvezne rezervacije vstopnic

Muca Copatarica
2024-10-05 10:00 - 10:30
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Za otroke od 1,5 leta dalje, 35′, 5 €/ 7 €, obvezne rezervacije vstopnic

Sedem zaklenjenih - VNLG
2024-09-29 17:00 - 17:30
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Sedem zaklenjenih
Za sedmimi vratci je sedem antičnih junakov, sedem antičnih zgodb. Vratca so zaklenjena, za vsak slučaj, a s pomočjo ključkov in pravih vprašanj jih lahko previdno odpremo. In potem? Bomo videli! Predstava je skupno raziskovanje zgodb o junakih in junakinjah, ki so od Antike preživele do danes in skupno premišljevanje o tem, kaj pravzaprav pomeni biti junak!
Produkcija: Društvo lutkovnih ustvarjalcev
Ideja in koncept: Katja Povše in Špela Frlic • Oblikovanje in izdelava lutk ter scene: Tina Judnič • Izdelava scene: David Klemenčič, Žiga Lebar • Tehnična pomoč: Igor Vuk • Animacija: Katja Povše, Eva Karolina Soršak / Ana Hudobivnik
Za otroke od 7. leta dalje, 35′, brezplačno*, obvezne rezervacije vstopnic
*namesto vstopnine vas naprošamo, da darujete programu Botrstvo s poslanim SMSom PRIJATELJ5 na 1919

Potujoči cirkus nerodne Avguštine - VNLG
2024-09-29 15:00 - 15:30
Vikend neodvisnega lutkovnega gledališča (VNLG) je prvi slovenski festival, namenjen predstavitvi neinstitucionalne lutkovne scene. V drugi izdaji bomo predstavili predstave, ki so nastale v produkciji neodvisnih lutkovnih gledališč iz cele Slovenije. V štirih dneh se bodo zvrstile predstave za otroke in odrasle, vse predstave pa so brezplačne.
Potujoči cirkus nerodne Avguštine
Ideja naše lutkovne predstave izhaja iz otroške slikanice Nerodna Avguština, nemška avtorja Otfrieda Preuslerja. Klovnesa Avguština, ki skrbi za otroke in dom si želi nastopat v cirkusu, kjer sicer nastopa njen mož Avguštin. Ko Avguštin zboli, na oder stopi naša Avguština. Nerodna Avguština se v cirkusu odlično odreže in postane poguma klovnesa Avguština, ki s cirkusom strumno krene na pot in med občinstvo. V Avguštininem potujočem cirkusu nastopajo akrobati iz celega sveta, miška Karolina, čarodej Antonino, pevka Elza, vrvohodka Elena in tudi lev. Skratka pred vami je čisto prava cirkuška predstava!
Produkcija: Gledališče Bičikleta
Režija in likovna podoba: Barbara Bulatović • Igra in animacija: Brigita Leban • Glasba: Nino de Gleria • Kolesarski mojster: Jakob Kušar
Za otroke od 3. leta dalje, 30′, brezplačno*, obvezne rezervacije vstopnic
*namesto vstopnine vas naprošamo, da darujete programu Botrstvo s poslanim SMSom PRIJATELJ5 na 1919
